**Reial Club Deportiu Espanyol de Barcelona** on espanjalainen urheiluseura, jonka kotipaikka on Barcelona Kataloniassa. Se on jalkapalloseura, ja lisäksi sillä on ollut toimintaa muun muassa koripallossa, lentopallossa ja maahockeyssa.

Seuran jalkapallon reservijoukkue on RCD Espanyol B ja paikallisvastustaja FC Barcelona.

Historia
--------

Seuran perusti 28. lokakuuta 1900 Ángel Rodríguez -niminen insinööriopiskelija Barcelonan yliopistosta. Seuran alkuperäinen kotipaikka on Sarriàn kaupunginosassa. Seuran alkuaikojen nimi oli Sociedad Española de Football. Se oli Espanjassa ensimmäinen jalkapalloseura, jonka perustivat espanjalaiset eivätkä ulkomaalaiset maahanmuuttajat, kuten esimerkiksi vuotta aikaisemmin perustetun FC Barcelonan. Seura pelasi aluksi keltaisissa asuissa, kun seuran perustajiin kuuluneelta tekstiililiiketoiminnassa mukana olleelta henkilöltä oli jäänyt kyseistä väriä. Vuonna 1901 seura vaihtoi nimekseen Club Español de Futbol.

Vuonna 1906 seuran toiminta lakkasi hetkellisesti talousvaikeuksien vuoksi. Vuonna 1909 seura perustettiin uudelleen nimellä Club Deportivo Español. Vuonna 1910 seura otti käyttöön nykyiset sinivalkoiset värinsä Roger de Llúrian kunniaksi. Vuonna 1912 Español sai kuningas Alfonso XIII:ltä luvan käyttää vaakunassaan kuninkaallista tunnusta kruunua ja oikeuden kutsua itselleen kuninkaalliseksi. Niinpä seura muutti nimensä muotoon Real Club Deportivo Español.

Vuonna 1928 Español oli perustamassa jalkapallon kansallista pääsarjaa Primera Divisiónia. Kuningas Alfonson vallasta luopumisen ja Espanjan toisen tasavallan perustamisen seurauksena seurat herkesivät käyttämästä kuninkaallista merkitsevää Real-etuliitettä nimessään. Toisen tasavallan aikana seura muutti nimensä katalaaninkieliseen muotoon Club Esportiu Espanyol, ja kun katalaanin käyttö kiellettiin sisällissodan jälkeen, palasi seura jälleen käyttämään entistä, kuninkaallista nimeään Real Club Deportivo Español. Nykyisen katalanaaninkielisen nimensä seura otti käyttöön virallisesti vuoden 1995 helmikuussa.

Jalkapallo
----------

Espanyolin jalkapallon miesten edustusjoukkue pelaa Espanjan korkeimmalla sarjatasolla Primera Divisiónissa. 

Vaikka Espanyol usein jääkin isomman paikallisvastustajansa FC Barcelonan varjoon, on se Espanjan kuudenneksi menestynein jalkapalloseura. Se on voittanut Espanjan cupin vuosina 1929, 1940, 2000 ja 2006. Vuonna 2007 se pelasi UEFA Cupin loppuottelussa, mutta hävisi lopulta rangaistuspotkukilpailussa.

### Stadion

Espanyolin ensimmäinen stadion oli Sarrià, joka sijaitsi seuran synnyinsijoilla samannimisessä kaupunginosassa. Espanyol pelasi Sarriàlla vuodesta 1923 vuoteen 1997, jolloin se joutui talousvaikeuksien vuoksi myymään stadionin. Sarriàlta seura muutti Montjuïcin kukkulalla sijaitsevalle Lluís Companysin olympiastadionille, jolla järjestettiin myös vuoden 1992 kesäolympialaiset. Kaudeksi 2009–2010 seura siirtyi Cornellàn ja El Pratin kuntien rajalle rakennuttamalleen uudelle Cornellà-El Pratin stadionille.

Seuran harjoituskeskus sijaitsee Barcelonan naapurikunnassa Sant Adrià de Besòsissa.

### Pelaajat

*Päivitetty 3. helmikuuta 2023.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Maalivahdit** |
| 01 Espanja Joan García |
| 13 Espanja Fernando Pacheco |
| 25 Espanja Álvaro Fernández |
| **Puolustajat** |
| 02 Espanja Óscar Gil |
| 03 Espanja Adrià Pedrosa |
| 04 Uruguay Leandro Cabrera (c) |
| 05 Espanja Fernando Calero |
| 14 Espanja Brian Oliván |
| 18 Ranska Ronaël Pierre-Gabriel |
| 22 Espanja Aleix Vidal |
| 23 Meksiko César Montes |
| 24 Espanja Sergi Gómez |

 | 

|  |
| --- |
| **Keskikenttäpelaajat** |
| 06 Espanja Denis Suárez |
| 08 Albania Keidi Bare |
| 10 Espanja Sergi Darder |
| 12 Brasilia Vinícius Souza |
| 15 Espanja José Gragera |
| 16 Espanja José Carlos Lazo |
| 20 Espanja Edu Expósito |
| 21 Espanja Nico Melamed |
| **Hyökkääjät** |
| 07 Espanja Javi Puado |
| 09 Espanja Joselu |
| 17 Tanska Martin Braithwaite |
| 19 Espanja Dani Gómez |

 |

### Entisiä pelaajia

Vuonna 2009 kuollut Espanyolin kapteeni Daniel Jarque.
* Espanja Daniel Jarque
* Espanja Iván de la Peña
* Espanja Raúl Tamudo

### Entisiä valmentajia

* Meksiko Javier Aguirre
* Romania Constantin Gâlcă
* Espanja Pablo Machín
* Argentiina Mauricio Pochettino
* Espanja Quique Sánchez Flores

Saavutuksia
-----------

### Jalkapallo

* Espanjan cupin voitto 1928–1929, 1939–1940, 1999–2000 ja 2005–2006
* Katalonian-mestaruus 1903, 1903–1904, 1911–1912, 1914–1915, 1917–1918, 1928–1929, 1932–1933, 1936–1937 ja 1939–1940
* Katalonian cupin voitto 1994–1995, 1995–1996, 1998–1999

### Koripallo

* Miesten Espanjan cupin voitto 1941
* Naisten Espanjan cupin voitto 1943
* Naisten Katalonian liigan mestaruus 1981

### Maahockey

* Miesten Espanjan cupin voitto 1944, 1947, 1948, 1949, 1951, 1954, 1955, 1956, 1957, 1961 ja 1962

### Lentopallo

* Naisten Espanjan liigamestaruus 1985, 1988 ja 1991
* Naisten Espanjan cupin voitto 1985, 1986, 1990 ja 1992

Lähteet
-------

1. ↑  Breve historia RCD Espanyol. Viitattu 30.5.2009. (espanjaksi)[vanhentunut linkki]
2. ↑  Ciudad deportiva RCD Espanyol. Viitattu 30.5.2009. (espanjaksi)[vanhentunut linkki]
3. ↑  Primer Equip RCD Espanyol. Viitattu 10.12.2018. (katalaaniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **RCD Espanyol**.
* Virallinen sivusto

Primera División 2020–2021

* Alavés
* Athletic
* Atlético Madrid
* Barcelona
* Betis
* Cádiz
* Celta
* Eibar
* Elche
* Getafe
* Granada
* Huesca
* Levante
* Osasuna
* Real Madrid
* Real Sociedad
* Sevilla
* Valencia
* Valladolid
* Villarreal